OpenLLM-France/wikimedia huggingface dataset:
# Muscari parviflorum

La calabruixa parviflora (Muscari parviflorum) és una espècie de planta amb flors del gènere Muscari dins la família de les asparagàcies (Asparagaceae). És nativa de les terres que envolten la Mediterrània.

## Descripció

És una planta herbàcia perenne i vivaç, un geòfit amb bulb. Les fulles són estretres, les flors són urceolades, amb forma de tub més ample del costat del pedicel, blaves i s'agrupen en una inflorescència amb poques unitats. El fruit és una càpsula.

## Taxonomia
### Sinònims

Els següents noms científics són sinònims de Muscari parviflorum:
* Sinònims homotípics
* Botryanthus parviflorus (Desf.) Kunth
* Hyacinthus parviflorus (Desf.) Pers.
* Sinònims heterotípics
* Botryanthus autumnalis (Guss.) Heynh.
* Muscari autumnale Guss.
* Muscari cilicicum Kotschy
* Muscari filifolium Wahlenb.

## Referències

* ↑ «Muscari parviflorum». Noms de plantes. Corpus de fitonímia catalana. TERMCAT, Centre de Terminologia. [Consulta: 6 abril 2024].
* 1 2 «Muscari parviflorum» (en anglès). Plants of the World Online. Royal Botanic Gardens. Kew. [Consulta: 6 abril 2024].
* ↑ Tutin et alii, 1980, p. 46.

## Bibliografia

* Tutin, T.G.; Heywood, V.H.; Burges, N.A.; Moore, D.M.; Valentine, D.H.; Walters, S.M.; Webb, D.A.. Flora Europaea. Alismataceae to Orchidaceae (en anglès). vol. 5. Cambridge University Press, 1980. ISBN 0-521-20108-X.
# Andrei Gromiko

Andrei Andréievitx Gromiko (Gómel, Belarús, 18 de juliol [C.J. 9 de juliol] de 1909 – Moscou, 2 de juliol de 1989), va ser un economista, polític i diplomàtic soviètic, una de les figures més rellevants de la diplomàcia internacional de la segona meitat del s. XX.
Nascut en el si d'una família camperola, el 1932 es graduà en l'Institut de Tecnologia Agrícola de Minsk i el 1936 es doctorà a l'Institut d'Economia de Moscou, del qual fou professor el trienni següent.
L'any 1939, en el curs de les purgues stalinianes que sacsejaren tota l'administració soviètica, ingressà al ministeri d'afers estrangers, en el departament d'assumptes americans. Aviat fou destinat a l'ambaixada als Estats Units, en la qual el 1944 fou ascendit a ambaixador. Des d'aquest càrrec es distingí en la coordinació de les dues potències a les acaballes de la II Guerra Mundial, segons es posà de manifest en la gestió de la Conferència de Ialta.
El 10 d'abril de 1946 canvià l'ambaixada estatunidenca per la de les Nacions Unides, on el seu país ostentava la condició de membre permanent del Consell de Seguretat. Després del breu parèntesi de 1952-1953, que fou ambaixador davant el Regne Unit, tornà a l'ambaixada davant les Nacions Unides fins que 1957 el president Nikolai Bulganin el nomenà ministre d'afers estrangers de l'URSS.
Gromiko ocupà aquest càrrec durant vint-i-vuit anys, successivament confirmat pels primers mandataris Nikita Khrusxov, Leonid Bréjnev, Iuri Andrópov i Konstantín Txernenko. Durant aquest llarg període, en el que feu viu el malnom de “Mister Niet” (Senyor No) que s'havia guanyat quan era ambaixador a les Nacions Unides, fou un dels protagonistes de la política internacional durant la Guerra Freda, amb intervencions determinants en la Crisi dels míssils de Cuba (1962) i en el Tractat de Limitació d'Armament Nuclear (1963), el Tractat de Míssils Anti-Balístics (1972), els Acords SALT I (1972) i II (1979) i tots els pactes de no-agressió amb la República Federal Alemanya. El 1963 s'havia entrevistat amb el papa Pau VI, trobada de la qual es derivà una major tolerància a la pràctica religiosa en territori soviètic. Des de 1983 a 1985 també ocupà el càrrec de vicepresident del Consell de Ministres de l'URSS.
Membre del Politburó del PCUS des de 1973, el juliol de 1985 fou nomenat president del Presidium del Soviet Suprem de l'URSS, càrrec que comportava la condició honorífica de cap de l'estat. Substituït per Mikhaïl Gorbatxov el 1r d'octubre de 1988, Gromiko morí mesos després i fou enterrat al cementiri de Novodévitxi de Moscou.

## Premis i condecoracions

* Dues vegades Heroi del Treball Socialista (1969, 1979)
* Set ordes de Lenin
* Orde de la Bandera Roja del Treball
* Orde de la Insígnia d'Honor
* Premi Lenin (1982)
* Premi Estatal de l'URSS (1984)
* Gran Creu de Cavaller de l'Orde del Sol del Perú

## Notes

* ↑ en belarús Андрэ́й Андрэ́евіч Грамы́ка i en rus Андре́й Андре́евич Громы́ко
# Nega

Ricardo Romero Laullón (València, 3 de desembre de 1978), és un raper valencià, membre del grup Los Chikos del Maíz i Riot Propaganda, conegut amb el nom de Nega.
Son pare va créixer en una barriada de xaboles arrasada per la riuada que va negar la capital del Túria el 1957. Mentre estudiava EGB despuntava com a agitador i outsider. Després d'estar 6 anys treballant com a soldador, es gradua en la carrera Comunicació Audiovisual. Allà, a la universitat, s'uneix a un sindicat d'estudiants on participarà en molts actes i assemblees. La crítica social és el que va vehicular a través de la seua música, amb cançons amb un alt contingut social. Denuncien el que consideren injustícies i contradiccions del sistema capitalista com la desigualtat entre classes, la discriminació (ja siga per una qüestió racial, cultural o religiosa), la corrupció o l'explotació sobre la classes treballadores. El 2019 va tornar a Los Chikos del Maíz després de dos anys de pausa en la seua carrera com a cantant.
Ha escrit diversos llibres com Memorias marxistas de Los Chikos del Maíz y otras excentricidades del pop, Conversaciones entre Pablo Iglesias y Nega (LCDM). Abajo el régimen! (2013), La clase obrera no va al paraíso: Crónica de una desaparición forzada (2016) i Llamado a las puertas del cielo (2018). Recomana als joves fugir dels llibres d'autoajuda, formar-se, estudiar i organitzar-se de forma col·lectiva. Fa crides a la lluita contra el sistema i recomana als obrers proletaris llegir poesia per a créixer en sensibilitat a la bellesa, l'art i la poesia. Critica també que els darrers cantants de hip hop espanyols estan marcats per l'hiperconsumisme, el sexisme i la veneració a les grans marques. El 2017 va tancar el seu compte de Twitter per la polèmica que va suscitar una crítica que va fer a un bar. Proper a Podem, ha signat articles al diari La Marea.

## Referències

* 1 2 «Nega: "Ya es casualidad que el presentador de 'Hermano mayor' terminara en Ciudadanos"» (en castellà), 25-12-2018. [Consulta: 11 abril 2019].
* ↑ «Nega: “Ningún grupo de música va a salvarte del fascismo”» (en castellà). [Consulta: 15 desembre 2019].
* ↑ ««A la gente acomodada le pone nerviosa los pobres que han leído más libros que el de la autoescuela»» (en castellà), 09-02-2019. [Consulta: 15 desembre 2019].
* ↑ Cultura, Eldiarioes. «El Nega echa el candado en Twitter tras una polémica por criticar un bar de Fuentidueña de Tajo» (en castellà). [Consulta: 15 desembre 2019].
* ↑ «El Nega, sobre las burlas: "Un rapero de Podemos era un pastel muy goloso para la derecha cool"» (en espanyol europeu), 11-04-2017. [Consulta: 15 desembre 2019].

## Enllaços externs

* Articles del Nega a La Marea
# Felip de França i de Savoia

Felip de França i de Savoia (1116 - París 1131), príncep de França.

## Orígens familiars

Fill primogènit del segon matrimoni entre el rei Lluís VI de França i la seva esposa Adelaida de Savoia, nasqué a la cort francesa el 29 d'agost de 1116. Per línia paterna era net de Felip I de França i Anna de Kíev, i per línia materna d'Humbert II de Savoia i Gisela de Borgonya.

## Hereu de la corona

El 1129 fou associat al seu pare a les tasques de govern, per la qual cosa es convertí en hereu legal de la corona, i fou coronat aquell mateix any a París.
Mentre es trobava muntant a cavall pels carrers de París el 13 d'octubre de 1131 patí una caiguda i morí a conseqüència de les ferides.
El seu germà petit, Lluís VII de França, fou coronat aquell mateix any rei i successor del seu pare.
# NGC 5315

NGC 5315 és una nebulosa planetària situada a la constel·lació del Compàs.

## Referències

* ↑ «A reclassification of WC and "O VI" central stars of planetary nebulae, and comparison with population I WC stars». Proceedings of the International Astronomical Union, 1982, pàg. 457–461.
* ↑ Afirmat a: SIMBAD.
* ↑ «Vitesses radiales. Catalogue WEB: Wilson Evans Batten. Radial velocities: The Wilson-Evans-Batten catalogue». Astronomy and Astrophysics, 01-12-1995, pàg. 269–280.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* ESA Hubble site: Imatge del Hubble i informació del NGC 5315 Arxivat 2008-05-31 a Wayback Machine.
# Amblyraja radiata

Amblyraja radiata és una espècie de peix de la família dels raids i de l'ordre dels raïformes.

## Morfologia

* Els mascles poden assolir 105 cm de longitud total i 11,4 kg de pes.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Alimentació

Menja crustacis, peixos i poliquets. La seua dieta canvia a mesura que es fa més gros.

## Hàbitat

És un peix de clima temperat (72°N-33°N, 78°W-41°E) i demersal que viu entre 20-1.000 m de fondària.

## Distribució geogràfica

Es troba a Bèlgica, el Canadà, les Illes Anglonormandes, Dinamarca (incloent-hi Groenlàndia), les illes Fèroe, França (incloent-hi Saint-Pierre i Miquelon), Alemanya, Islàndia, Irlanda, els Països Baixos, Noruega (incloent-hi Svalbard), Polònia, Rússia, Sud-àfrica, Suècia, la Gran Bretanya i els Estats Units.

## Ús comercial

A Islàndia es comercialitza en salaó.

## Costums

És bentònic.

## Observacions

És inofensiu per als humans.

## Referències

* ↑ «Amblyraja radiata». Catalogue of Life. (anglès)
* 1 2 3 FishBase (anglès)
* ↑ Sulikowski, J.A., J. Kneebone, S. Elzey, J. Jurek, P.D. Danley, W. Huntting Howell i P.C.W. Tsang, 2005. Age and growth estimates of the thorny skate (Amblyraja radiata) in the western Gulf of Maine. Fish. Bull. 103:161-168.
* ↑ Stehmann, M. i D.L. Bürkel, 1984. Rajidae. p. 163-196. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and Mediterranean. UNESCO, París. vol. 1.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Scott, W.B. i M.G. Scott, 1988. Atlantic fishes of Canada. Can. Bull. Fish. Aquat. Sci. 219: 731 p.
* ↑ Compagno, L.J.V., D.A. Ebert i M.J. Smale, 1989. Guide to the sharks and rays of southern Africa. New Holland (Publ.) Ltd., Londres. 158 p.
* ↑ Zidowitz, H., M. George, S. Fordham, S.O. Kullander i W. Pelczarski, 2008. Distribution, use and conservation of cartilaginous fishes in the Baltic Sea The Shark Alliance. Sharks in the Baltic. Maig del 2008.
* ↑ Stehmann, M., 1990. Rajidae. p. 29-50. A: J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic. Junta Nacional de Investigaçao Cientifica e Tecnológica, Lisboa, Portugal. Vol. 1.
* ↑ FishBase (anglès)
* ↑ Bigelow, H.B. i W.C. Schroeder, 1953. Sawfishes, guitarfishes, skates and rays. Mem. Sears Found. Mar. Res. 1(2):1-514.
* ↑ Coad, B.W. i J.D. Reist, 2004. Annotated list of the arctic marine fishes of Canada. Can. MS Rep. Fish Aquat. Sci. 2674:iv:+112 p.

## Enllaços externs

* AQUATAB
* Encyclopedia of Life (anglès)
# Amolops chunganensis

Amolops chunganensis és una espècie de granota pertanyent a la família dels rànids que habita a la Xina (Shanxi, Gansu, Sichuan, Guizhou, Zhejiang, Hunan, Fujian, Guangxi i Guangdong) i el Vietnam. i que està amenaçada d'extinció per la destrucció de l'hàbitat.

## Referències

* ↑ The Taxonomicon (anglès)
* 1 2 IUCN SSC Amphibian Specialist Group (2020). "Amolops chunganensis." 2020 Llista Vermella de la UICN. Unió Internacional per a la Conservació de la Natura, edició 2020. [Consulta: 17 abril 2023]

## Bibliografia

* Fei, L., Ye, C.-Y., Huang, Y.-A. i Liu, M.-Y., 1999. Atlas of Amphibians of China. Henan Science and Technical Press, Zhengzhou
* MacKinnon, J., Meng, S., Cheung, C., Carey, G., Zhu, X. i Melville, D., 1996. A Biodiversity Review of China. World Wide Fund for Nature International, Hong Kong
* Ngo, A., Murphy, R.W., Liu, W., Lathrop, A. i Orlov, N.L., 2006. The phylogenetic relationships of the Chinese and Vietnamese waterfall frogs of the genus Amolops. Amphibia-Reptilia 27: 81-92.
* Ohler, A., 2007. New synonyms in specific names of frogs (Raninae) from the border regions between China, Laos and Vietnam. Alytes 25: 55-74.
* Ohler, A., Marquis, O., Swan, S. i Grosjean, S., 2000. Amphibian biodiversity of Hoang Lien Nature Reserve (Lao Cai Province, northern Viet Nam) with description of two new species. Herpetozoa: 71-87.
* Yang, D.-T., 1991. The Amphibia-Fauna of Yunnan. China Forestry Publishing House, Beijing

## Enllaços externs

* BioLib (anglès)
# Fianchetto

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
El terme fianchetto (de l'italià fianco, 'flanquet') fa referència a la posició, en escacs, típica d'algunes obertures, en què l'alfil es col·loca a la segona fila de la columna del cavall adjacent després d'haver mogut el peó corresponent una o dues caselles endavant.

## Referències

* ↑ «fianchetto». Terminologia dels escacs. TERMCAT, 2005. [Consulta: 28 agost 2022].

## Vegeu també

* Defensa Owen
# Anoten

Anoten és una oració tradicional que data del segle xv, de l'arribada dels jueus sefardites expulsats des d'Espanya en el segle xv. La pregària, una expressió d'agraïment a sultans otomans que ofereixen el refugi a la comunitat, en l'actualitat es recitada en el nom del president de Turquia.
Quan la sinagoga dels jueus otomans s'obra a Viena el 17 de setembre de 1887, es canten els himnes nacionals de l'Imperi Otomà i de l'Imperi Austriac i es recitada l'Anoten per a agrair al sultà otomà Abdulhamid II i al emperador Franz-Joseph I, en presencia de les banderes dels dos països.
Recentment, dos chazzans reciten l'Anoten, tant a la inauguració de la Gran Sinagoga d'Edirne com durant la boda que se celebra poc després en la mateixa sinagoga.

## Referències

* ↑ http://www.turkyahudileri.com/content/view/431/223/lang,en/ Arxivat 2016-08-07 a Wayback Machine.
* 1 2 http://www.salom.com.tr/salomTurkey/haber-94850-the_medias_trial_with_the_jews.html
* ↑ http://www.turkofamerica.com/index.php?option=com_content&task=view&id=552&Itemid=174
* ↑ http://www.dailysabah.com/d/national/2016/05/30/jewish-wedding-in-restored-synagogue-a-sign-of-changing-times Arxivat 2016-08-17 a Wayback Machine.
# Andrews

* No s'ha de confondre amb Andrew.
«Andrews» té aquests significats:
* Toponímia:
** Andrews (Carolina del Nord)
** Andrews (Carolina del Sud)
** Andrews (Florida)
** Andrews (Indiana)
** Andrews (Texas)
** Saint Andrews
* Biografies:
** The Andrews Sisters
** Arthur Fleming Andrews
** Brittany Andrews
** Charles William Andrews (Hampstead, 1866 — 1924), paleontòleg
** Colman Andrews
** Dana Andrews o Carver Dana Andrews (Collins, Mississipi, 1909 - Los Alamitos, Califòrnia, 1992), actor
** Harry Andrews
** Henry Charles Andrews (1770 - 1830), botànic i artista del gravat anglès
** Jessie Andrews (Miami, 1992), actriu pornogràfica, dissenyadora de joies i DJ estatunidenca
** Joseph Andrews
** Julie Andrews, autora de llibres infantils
** Keith Andrews (Denver, Colorado, 1920), pilot estatunidenc de curses automobilístiques
** Keith Joseph Andrews (1980), futbolista irlandès que va jugar com a migcampista defensiu
** Mick Andrews
** Naveen Andrews
** Robert Andrews Millikan (Morrison, Illinois, 1868 - San Marino, Califòrnia, 1953), físic i professor universitari nord-americà
** Roy Chapman Andrews
** Thomas Andrews
** V. C. Andrews o Virginia C. Andrews (Portsmouth, Virgínia, 1923 - 1986), escriptora
** Walter Andrews (desembre de 1881 – ?), ciclista canadenc que guanyar la medalla de bronze als Jocs Olímpics de 1908
** William Henry Andrews o Bill Andrews (Suffolk, 1870 – 1950), director del Partit Laborista de Sud-àfrica
# Andrews (Texas)

Andrews és una població dels Estats Units a l'estat de Texas. Segons el cens del 2000 tenia 9.652 habitants.

## Demografia

Segons el cens del 2000, Andrews tenia 9.652 habitants, 3.478 habitatges, i 2.598 famílies. La densitat de població era de 779,6 habitants/km².
Dels 3.478 habitatges en un 40,3% hi vivien nens de menys de 18 anys, en un 61,3% hi vivien parelles casades, en un 10,2% dones solteres, i en un 25,3% no eren unitats familiars. En el 23,7% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,26.
Per edats la població es repartia de la següent manera: un 31,5% tenia menys de 18 anys, un 8,1% entre 18 i 24, un 27,3% entre 25 i 44, un 20% de 45 a 60 i un 13,1% 65 anys o més.
L'edat mediana era de 34 anys. Per cada 100 dones de 18 o més anys hi havia 88,6 homes.
La renda mediana per habitatge era de 32.774 $ i la renda mediana per família de 36.172 $. Els homes tenien una renda mediana de 31.527 $ mentre que les dones 22.266 $. La renda per capita de la població era de 16.101 $. Aproximadament el 15,3% de les famílies i el 17,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Andrews». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Andrews». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Andrey Babayev

Andrey Avanes Babayev, en rus Андрей Аванесович Бабаев (Nagorno-Karabakh (Azerbaitjan), 27 de desembre, 1923 - Moscou, 1 d'octubre, 1964), va ser un compositor azerbaidjanès-soviètic.
Va completar els seus estudis musicals el 1950 a l'Acadèmia de Música de Bakú amb Qara Qarayev i el 1953 al Conservatori de Moscou amb Iuri Xaporin. Va compondre dues òperes Орлиная крепость (Arzwaberd, Erevan 1957) i Дядя Багдасар (1964), una simfonia, una obertura, un concert per a piano, música de cambra, cançons, pel·lícules i música escènica. Les seves obres estan molt influenciades per la música popular de la regió.

## Referències

* ↑ Biografia a kino.teatr.ru
* ↑ Angaben bei dic.academic.ru
* ↑ Liste der Bühnenwerke von Andrej Babajew auf Basis der MGG bei Operone
# Anita Wood

Anita Marie Wood Brewer, coneguda també com a Little Bitty i Little (27 de maig de 1938), és una actriu de televisió i cantant estatunidenca i antiga parella d'Elvis Presley. Més tard es va casar amb el jugador de futbol americà de la NFL Johnny Brewer, jugador en la posició de tight end als Cleveland Browns i als New Orleans Saints.
Presley i Wood es van conèixer en 1957 i ja aquell any Presley es referia a Wood com la seva "noia número 1". Van festejar seriosament diversos anys, entre 1957 i 1962. Wood va signar un contracte per treballar com a actriu per la Paramount Pictures, però més tard va deixar la interpretació per Presley. En 1976, Johnny Brewer va demandar la Memphis Publishing Company per libel quan aquesta va informar que Anita Brewer s'havia divorciat de Brewer i reunit amb Presley a Las Vegas. Anita Wood va aparèixer en el show televisiu de Larry King en 2005 per parlar sobre el seu idil·li amb Elvis Presley.
Anita va enregistrar per les discogràfiques ABC-Paramount (1958); Sun (1961); i Santo (1963). Va treballar també en el Show d'Andy Williams (estiu de 1958) i la seva veu apareix, encara que no surt a la llista de cantants, amb Williams en The Hawaiian Wedding Song (Ke Kali Nei Au) (Cançó hawaiana de casament), un cançó que va entrar al Top 15 a començaments de 1959.

## Referències

* ↑ «"Elvis Word for Word" (Letters from Elvis to Anita)». jerryosborne.com. [Consulta: 14 octubre 2009].
* ↑ «Morals and Manners». St. Petersburg Times, 29-08-1957. [Consulta: 31 desembre 2008].
* ↑ Bradley, Barbara. «Elvis' alma mater down the steps». Knox News, 07-05-2007. Arxivat de l'original el 2007-08-12. [Consulta: 31 desembre 2008].
* ↑ Helbling, Wes. «Return of the King». Bastrop Daily Enterprise, 31-05-2008. Arxivat de l'original el 18 novembre 2008. [Consulta: 31 desembre 2008].
* ↑ «John L. Brewer, v. Memphis Publishing Company, Inc.». United States Court of Appeals, 13-09-1976.
* ↑ «Anita Wood Interview». Arxivat de l'original el 21 desembre 2008. [Consulta: 31 desembre 2008].
* ↑ «Remembering Elvis Presley», 14-01-2005. Arxivat de l'original el 23 desembre 2008. [Consulta: 31 desembre 2008].
* ↑ «Interview with Anita Wood». elvis.com.au, 25-11-2006. Arxivat de l'original el 23 desembre 2008. [Consulta: 31 desembre 2008].

## Bibliografia

* Brewer Barrett, Jonnita. Once Upon A Time: Elvis and Anita Memories of My Mothe. BrewBar Publishing, 2012. ISBN 978-0985805609.

## Enllaços externs

* «Once Upon A Time: Elvis and Anita (Memories of My Mother) by Jonnita Brewer Barrett - Book Review by Nigel Patterson». Elvis Information Network, 01-10-2012.
# Myotis (desambiguació)

«Myotis» té aquests significats:
* el gènere Myotis
* el subgènere Myotis
# Myotis annamiticus

Myotis annamiticus és una espècie de ratpenat de la família dels vespertiliònids. És endèmic del Vietnam. El seu hàbitat natural són les valls amb rius petits. Es desconeix si hi ha cap amenaça significativa per a la supervivència d'aquesta espècie. El nom específic annamiticus deriva del nom de la serralada Annamita, als avantmunts sud-orientals de la qual es va descobrir aquest ratpenat.

## Referències

* ↑ Csorba, G. Myotis annamiticus. UICN 2008. Llista Vermella d'espècies amenaçades de la UICN, edició 2008, consultada el 17 setembre 2013.
* ↑ Kruskop, Serguei V.; Tsitsulina, Katerina A. «A new big-footed mouse-eared bat Myotis annamiticus sp. nov. (Vespertilionidae, Chiroptera) from Vietnam» (PDF) (en anglès). Mammalia, 65, 2001 [Consulta: 26 setembre 2012].
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Myotis atacamensis

Myotis atacamensis és una espècie de ratpenat de la família dels vespertiliònids. Viu a Xile i el Perú. Probablement nia a les esquerdes de les roques. Es tracta d'un animal que hiberna. Es desconeix si hi ha cap amenaça significativa per a la supervivència d'aquesta espècie. Alguns científics creuen que M. atacamensis és un sinònim de M. chiloensis.

## Referències

* ↑ Barquez, R.; Díaz, M. Myotis atacamensis. UICN 2008. Llista Vermella d'espècies amenaçades de la UICN, edició 2008, consultada el 7 octubre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :